sagorsarker/bangla-wikipedia huggingface dataset:
২০০৯-এর আন্দামান দ্বীপপুঞ্জের ভূমিকম্প

২০০৯ আন্দামান দ্বীপপুঞ্জের ভূমিকম্প ১১ আগস্ট সময়ে ভারতের আন্দামান দ্বীপপুঞ্জে আঘাত হানে। এই ভূমিকম্পের মাত্রা ৭.৫ M পরিমাপ করা হয়েছিল, এবং ২০০৪ ভারত মহাসাগরে ভূমিকম্প ও সুনামির পর এটা ছিল এই অঞ্চলের সবথেকে শক্তিশালী। ভূমিকম্পটির উপকেন্দ্র পোর্ট ব্লেয়ার থেকে ২৬০ কিলোমিটার উত্তরে ছিল, এবং এর ভূকম্পন দক্ষিণ-পূর্ব ভারত, বাংলাদেশ, মায়ানমার, এবং থাইল্যান্ড থেকেও অনুভূত হয়েছিল। প্রশান্ত মহাসাগরীয় সুনামি সতর্কতা কেন্দ্র ভারত, বাংলাদেশ, মায়ানমার, ইন্দোনেশিয়া এবং থাইল্যান্ডে একটি সুনামির সতর্কবার্তা দেয়, যদিও এটি পরবর্তীতে সরে যায়। হতাহতের কোন খবর পাওয়া না গেলেও ভবনসমূহের কিছুটা ক্ষয়ক্ষতির কথা শুনা যায়। একই সময়ে, ২০০৯ শিজুকা ভূমিকম্পও জাপানের দক্ষিণ হনশুতে আঘাত হানে।
স্পেন্সার লিস্ট

স্পেন্সার লিস্ট (জন্ম এপ্রিল ৬, ১৯৯৮) একজন মার্কিন কিশোর চলচ্চিত্র অভিনেতা। লিস্ট, মার্কিন টেলিভিশন চ্যানেল ফক্সে প্রচারিত কল্পবিজ্ঞান ভিত্তিক ধারাবাহিক "ফ্রিন্জিতে" অভিনয় করার জন্য পরিচিত হন, যেখানে তিনি "ইনার চাইল্ড" নামক পর্বে তিনি, গবেষণাগারে জন্মগ্রহণকারী একটি রহস্যময় শিশুর ভূমিকায় অভিনয় করেন। এ ছাড়াও তিনি, মার্কিন টেলিভিশন চ্যানেল এনবিসিতে প্রচারিত অপরাধমূলক এবং গোয়েন্দা কাহিনী সমৃদ্ধ ধারাবাহিক "" এ ও অভিনয় করেন, যেখানে তিনি মার্কিন অভিনেতা লেল্যান্ড অর্সের এর চরিত্র "কেভিন অয়াকার" এর পুত্র টেইল এর ভূমিকায় অভিনয় করেন। লিস্টকে ২০০৯ সালে, মার্কিন লেখক জ্যাক কেচসহাম এর "অফস্প্রিং" উপন্যাস অবলম্বনে নির্মিত অধীরতামূলক চলচ্চিত্র অফস্প্রিং এ আর্বিভুত হতে দেখা যায়। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরসমূলক ধারাবাহিক "বাঙ্ক'ড" এ অতিথি ভূমিকায় হাজির হন, ধারাবাহিকটির "লুক'স ব্যাক" শীর্ষক পর্বে তিনি ক্যাম্প চ্যাম্পিয়ন ক্যাম্পার এর ভূমিকায় এরিক নামে অভিনয় করেন, পর্বটিতে তার সাথে তার যমজ বোন পেইটন লিস্ট অভিনয় করেন, যেখানে তার বোন একটি প্রশিক্ষণ ক্যাম্পের কাউন্সিলর এমা রোস এর ভূমিকায় অভিনয় করেছিলেন।
লিস্টের জন্ম, মার্কিন যুক্তরাষ্ট্রের ফ্রোরিডা রাজ্যে, কিন্তু মাত্র চার বছর বয়সে তিনি নিউ ইয়র্ক রাজ্যে চলে আসেন। তার যখন ১২/১৩ বছর বয়স, এবার তিনি ক্যালিফোর্নিয়া রাজ্যের লস অ্যাঞ্জেলেস শহরে চলে আসেন। তিনি খুব কম বয়সেই অভিনয় করা শুরু করেছিলেন, একাধারে একা তবে তার যমজ বোন পেটন এর সাথে। লিস্টকে, বিভিন্ন প্রতিষ্ঠানের বিভিন্ন প্রকার প্রায় চারশোরও বেশি বাণিজ্যিক বিজ্ঞাপনে আর্বিভুত হতে দেখা যায়।
লিস্টের, ছোট ভাই ফিনিক্স এবং যমজ বোন পেটন, তারা দুজনই অভিনেতা/অভিনেত্রী এবং মডেল। তিনি পেটন থেকে এক মিনিট ব্যবধানের ছোট।
বাপ্পাদিত্য বন্দ্যোপাধ্যায়

বাপ্পাদিত্য বন্দ্যোপাধ্যায় (২৮ অগাস্ট ১৯৭০ – ৭ নভেম্বর ২০১৫) একজন ভারতীয় বাংলা চলচ্চিত্র পরিচালক, প্রযোজক ও কবি ছিলেন।
২০০০ সালে, বাপ্পাদিত্য বন্দ্যোপাধ্যায় পরিচালিত প্রথম সম্প্রদান নামক চলচ্চিত্রটি ৬ম ঢাকা আন্তর্জাতিক চলচ্চিত্র উৎসবের জন্য নির্বাচন করা হয়েছিল। সে বছরই চলচ্চিত্রটি বিএফজেএ-এর প্রধান তিনটি বিভাগে পুরস্কার বিজয়ী হয়; যথা, সেরা পার্শ্ব অভিনেত্রী, সেরা পার্শ্ব অভিনেতা ও সেরা নেপথ্য গায়িকা। এছাড়া চলচ্চিত্রটি সেরা সঙ্গীত পরিচালক বিভাগে দিশারি পুরস্কার বিজয়ী হয়।
২০০৩ সালে বিএফজেএ (বঙ্গীয় চলচ্চিত্র সাংবাদিক সঙ্ঘ) কর্তৃক বাপ্পাদিত্য বন্দ্যোপাধ্যায়কে "বছরের সর্বাধিক আশাজনক পরিচালক পুরস্কার" প্রদান করা হয়। শিল্পান্তর নামক তার দ্বিতীয় চলচ্চিত্র সোফিয়া আন্তর্জাতিক চলচ্চিত্র উৎসবে সর্বপ্রথমে প্রদর্শন করা হয়। ২০০৩ সালে ব্রাতিস্লাভা আন্তর্জাতিক চলচ্চিত্র উৎসবে চলচ্চিত্রটি প্রতিযোগিতামূলক বিভাগে নির্বাচন করা হয়েছিল। "দেবদাস" ছাড়া এটিই একমাত্র ভারতীয় চলচ্চিত্র যেটি ২০০৩ সালে হেলসিঙ্কি আন্তর্জাতিক চলচ্চিত্র উৎসবের জন্য নির্বাচিত করা হয়। উক্ত চলচ্চিত্রে অভিনেয়ের জন্য দেবশ্রী রায়কে সেরা অভিনেত্রী হিসেবে কলাকার পুরস্কার প্রদান করা হয়।
ইংরেজি ও হিন্দি ভাষায় তার তৃতীয় চলচ্চিত্র "দেবকী", এতে বলিউডের দুজন অভিনেত্রী পেরিজাদ জোরাবিয়ান ও সুমন রঙ্গনাথন অভিনয় করেন যা ২০০৬ সালে মুক্তি পায়। এই চলচ্চিত্রটি ইন্ডিয়ান ওসিয়ান বিভাগে ওসিয়ান সিনেফ্যান চলচ্চিত্র উৎসবে প্রদর্শনীর জন্য নির্বাচন করা হয়। চলচ্চিত্রটি অ্যাসভিল চলচ্চিত্র উৎসবে সেরা চলচ্চিত্রের পুরস্কার পায়।
"কাঁটাতার", তার চতুর্থ চলচ্চিত্র ৭ম ওশিয়ান সিনেফ্যান চলচ্চিত্র উৎসবে এশীয় প্রতিযোগিতায় নির্বাচিত হয়। এছাড়া চলচ্চিত্রটি লন্ডনের রেইনড্যান্স চলচ্চিত্র উৎসব-এ প্রদর্শন করা হয়েছিল।
বাপ্পাদিত্য চলচ্চিত্র ছাড়াও বাংলা চ্যানেল আলফা বাংলার জন্য কলকাতার স্থাপত্যের ইতিহাসের উপর "আনন্দনগরীর কথাকাটা" নামে একটি দূরদর্শন ধারাবাহিকও পরিচালনা করেছেন। উপজাতীয় মুখোস-উপর তৈরি তার একটি তথ্যচিত্র দূরদর্শন-এ সম্প্রচার করা হয়েছিল।
তার "কাগজের বউ" চলচ্চিত্রটি শীর্ষেন্দু মুখোপাধ্যায় রচিত একই নামের একটি উপন্যাস অবলম্বনে তৈরি এবং এটি ২০১০ সালে মুক্তি পায়।
তিনি সম্পাদক দীপক মণ্ডলের সঙ্গে দীর্ঘ সময় সহযোগী ছিলেন, যার সাথে তিনি ২০০৯ থেকে ২০১৫ সাল পর্যন্ত কাজ করেন।
বাপ্পাদিত্য বন্দ্যোপাধ্যায় একজন কবিও ছিলেন। তার প্রকাশিত রচনাগুলির মধ্যে "পোকাদের আত্মীয়স্বজন উল্লেখ্য। তিনি আধুনিক চলচ্চিত্রের বিভিন্ন দিক নিয়ে নিয়মিত লেখালেখি করতেন।
বাপ্পাদিত্য বন্দ্যোপাধ্যায় পরিচালিত চলচ্চিত্রসমূহ নিম্নে উল্লেখ করা হলো। উল্লেখিত চলচ্চিত্রগুলোর বেশ কয়েকটিতে তিনি পরিচালনাসহ চিত্রনাট্য, সংলাপ ও প্রযোজকের কর্তৃত্ব পালন করেছেন।
০৭ নভেম্বর ২০১৫ সালে কলকাতায় ৪৫ বছর বয়সে একাধিক অঙ্গ ব্যর্থ হওয়ার কারণে বাপ্পাদিত্যের মৃত্যু হয়।
রেস ৩

রেস ৩ হলো ২০১৮ সালে মুক্তিপ্রাপ্ত একটি থ্রিলার অ্যাকশনধর্মী হিন্দি ভাষার চলচ্চিত্র। এটি রেস সিরিজের তিন নম্বর চলচ্চিত্র, যা পরিচালনা করেছেন রেমো ডি'সুজা এবং প্রযোজনা করেছে টিপস ফিল্মস ও সালমান খান ফিল্মস
বিগত দুইটি চলচ্চিত্র নির্মাণ করার সফলতার পর, এই সিরিজের তৃতীয় চলচ্চিত্র নির্মাণের পরিকল্পনা করা হয়।
সাকিব সেলিম

সাকিব সেলিম কোরেশী (; জন্ম: ৮ এপ্রিল ১৯৮৮) একজন ভারতীয় চলচ্চিত্র অভিনেতা এবং মডেল যিনি প্রধাণত হিন্দি চলচ্চিত্রে কাজ করে থাকেন। বলিউড চলচ্চিত্রে শিল্পে কাজ শুরু করার আগে তিনি প্রাথমিকভাবে একজন মডেল হিসেবে কাজের মাধ্যমে তিনি তার কর্মজীবন শুরু করেছিলেন। মুম্বাইয়ে পাড়ি জমানোর পরে তিনি বিভিন্ন বিজ্ঞাপনচিত্রে কাজ করেন। টেলিভিশন বিজ্ঞাপনে কাজ করার সময় তিনি চলচ্চিত্রে কাজ করার আগ্রহ পান এবং অভিনেতা হিসেবে যশ রাজ ফিল্মস এর একটি সহ-অভিনেতা হিসেবে দুটি চলচ্চিত্রের জন্য চুক্তিবন্ধ হন।
সাকিব সেলিম ভারতের দিল্লির একটি মুসলিম সম্ভ্রান্ত পরিবারে জন্মগ্রহণ করেন। তার পিতা সেলিম কোরেশী একজন বিশিষ্ট ব্যবসায়ী যার দিল্লীর আশেপাশে সেলিম নামের ১০টি রেষ্টুরেন্ট পরিচালনা করে থাকেন এবং তার মাতা আমিনা কোরেশী একজন গৃহিণী। হুমা কোরেশী নামে তার একটি বোন রয়েছে এবং নাইম কোরেশী ও হাসিন কোরেশী নামে দুই ভাই রয়েছে।
কাজী আজিজুল ইসলাম

শহীদ কাজী আজিজুল ইসলাম হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
লাইমলাইট (১৯৫২-এর চলচ্চিত্র)

লাইমলাইট (ইংরেজি: Limelight, বাংলা অনুবাদ: "থিয়েটারের অতি প্রখর আলো") হল ১৯৫২ সালে মুক্তিপ্রাপ্ত মার্কিন হাস্যরসাত্মক নাট্য চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। চ্যাপলিনের পূর্বের চলচ্চিত্রগুলোর মত এই চলচ্চিত্রের সুর করেছেন তিনি নিজে এবং সঙ্গীত পরিচালনা করেছেন রে রাশ্চ। এটি প্রথম চলচ্চিত্র যেখানে চ্যাপলিন সঙ্গীত পরিচালনা করেন নি। ছবিতে একজন বয়োজ্যেষ্ঠ কৌতুকাভিনেতা একজন আত্মহত্যা করতে যাওয়া নৃত্যশিল্পীকে বাঁচায় এবং দুজনেই কষ্টের মধ্য দিয়েও বাকি জীবন অতিবাহিত করতে চেষ্টা করে। এতে প্রধান দুটি চরিত্রে অভিনয় করেন চ্যাপলিন ও ক্লেয়ার ব্লুম। এছাড়া অন্যান্য চরিত্রে অভিনয় করেন নাইজেল ব্রুস, সিডনি আর্ল চ্যাপলিন, হুইলার ড্রাইডেন ও নরম্যান লয়েড এবং বাস্টার কিটন।
চলচ্চিত্রটি ১৯৫২ সালের ২৩ অক্টোবর মুক্তি পায় এবং মিশ্র সমালোচনা লাভ করেন। মার্কিন যুক্তরাষ্ট্রে ছবিটি বর্জন করা হয় এবং ব্যবসায়িকভাবে ব্যর্থ হয়। ছবিটি ১৯৭২ সালে পুনঃমুক্তি দেওয়া হয় এবং লস অ্যাঞ্জেলেসে প্রথম প্রদর্শনী হয়। এতে করে ২০ বছর পুরনো ছবিটি ৪৫তম একাডেমি পুরস্কারে প্রতিযোগিতা করে এবং চ্যাপলিন ও তার সহযোগী রে রাশ্চ ও ল্যারি রাসেল শ্রেষ্ঠ মৌলিক সুরের পুরস্কার লাভ করেন। বর্তমান সময়ে এই চলচ্চিত্রটিকে চ্যাপলিনের অন্যতম সেরা চলচ্চিত্র বলে অভিহিত করা হয়।
প্রথম বিশ্বযুদ্ধের প্রাক্কালে ১৯১৪ সালে কালভেরো নৃত্যশিল্পী এক তরুণী থেরেজা টেরি এমব্রোসকে আত্মহত্যার হাত থেকে বাঁচায়। কালভেরো একসময় মঞ্চের প্রখ্যাত ছিল, কিন্তু মদের নেশায় তার সব ধ্বংস হয়ে গেছে। সেবাশুশ্রূষার পর কালভেরো টেরির আত্মবিশ্বাস ফিরিয়ে আনে এবং তাকে পুনরায় তার নৃত্য কর্মজীবন শুরু করতে উদ্বুদ্ধ করে। টেরিকে উদ্বুদ্ধ করতে গিয়ে সে নিজেও আত্মবিশ্বাসী হয়ে ওঠে, কিন্তু তার ফিরে আসার প্রচেষ্টা ব্যর্থ হয়। টেরি কালভেরোর সাথে তাদের বয়সের পার্থক্য থাকার পরও তাকে বিয়ে করতে চায়। তরুণ সুরকার নেভিলের সাথে টেরির বন্ধুত্ব রয়েছে, এবং কালভেরো মনে করে তাদের দুজনকে ভালো মানাবে। তাদের সুযোগ দেওয়ার জন্য কালভেরো বাড়ি ছেড়ে চলে যায় এবং রাস্তায় রাস্তায় বিনোদন প্রদান শুরু করে। টেরি ইতোমধ্যে তার নিজের শো চালায় এবং কালভেরোকে খুঁজে পেয়ে তাকে মঞ্চে ফিরে আসতে অনুরোধ করে। কালভেরো তার পুরনো এক সঙ্গীকে পেয়ে তাকে নিয়ে অনবদ্য এক পরিবেশনা উপহার দেয়। কালভেরো হার্ট অ্যাটাকে আক্রান্ত হয় এবং টেরির সেকেন্ড এক্ট অন দ্য বিল নৃত্য দেখতে দেখতে মৃত্যুবরণ করে।
চলচ্চিত্রে চ্যাপলিন সুরারোপিত "টেরিস থিম" শীর্ষক আবহ সঙ্গীতটি জনপ্রিয় হয়ে ওঠে। এটি পরবর্তীতে জিওফ পারসন্স ও জন টার্নারের গীত সংবলিত "ইটার্নালি" গানে ব্যবহৃত হয়। ১৯৭৩ সালে চলচ্চিত্রটি মুক্তির ২০ বছর পর ১৯৭৩ সালে চ্যাপলিন ও তার সহযোগী সঙ্গীতজ্ঞ রেমন্ড রাশ্চ ও ল্যারি রাসেল শ্রেষ্ঠ মৌলিক সুরের জন্য একাডেমি পুরস্কার লাভ করেন। এটি চ্যাপলিন গৃহীত একমাত্র প্রতিযোগিতামূলক একাডেমি পুরস্কার, এর পূর্বে তিনি দুইবার একাডেমি সম্মানসূচক পুরস্কার লাভ করেছিলেন। ল্যারি রাসেলের ব্যাপারে জ্যাজওয়াক্সের সাংবাদিক মার্ক মেয়ার বলেন যে তার পরিচয়ে ভুল ছিল এবং মূল সুরকার ছিলেন রাসেল গার্সিয়া, যাকে ১৯৭২ সালে অস্কার পুরস্কার দেওয়া উচিত ছিল। ল্যারি রাসেলের পরিবার এই প্রতিবেদনটিকে অস্বীকার করেন।
এস. বি. এম. মিজানুর রহমান চৌধুরী

শহীদ এস. বি. এম. মিজানুর রহমান চৌধুুুরী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
হাউসফুল (২০০৯-এর চলচ্চিত্র)

হাউসফুল ২০০৯ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা চলচ্চিত্র। চলচ্চিত্রটিতে প্রসেনজিৎ চট্টোপাধ্যায় একজন পরিচালকের চরিত্রে অভিনয় করেছেন; যে মূলত শিল্পিক চলচ্চিত্র বানান যা ফ্লপ হয় এবং কোনও পুরস্কারও পায় না। বেশ করেকবার প্রচেষ্টার পর এবং নিজের অর্থকড়ি নিঃশেষ হলে; পরে সে বাণিজ্যিক বাংলা চলচ্চিত্র নির্মাণ করতে বাধ্য হন। চলচ্চিত্রটিতে শ্রীলেখা মিত্র একজন অতিথি শিল্পী হিসেবে অভিনয় করেছেন।
নিখিল (প্রসেনজিৎ চট্টোপাধ্যায়) তার ব্যর্থতা নিয়ে সংকটের মধ্যে রয়েছে। তার ব্যক্তিগত পরিস্থিতি ঝুঁকির মধ্যে রয়েছে এবং সে তার দায়দায়িত্ব নিয়েও বেশ উদাসীন হয়ে পড়েছে। এমন সময়; তার সহকারী তার কর্মজীবনকে পুনরুজ্জীবিত করার জন্য তামিল চলচ্চিত্রের মতো একটি বাণিজ্যিক চলচ্চিত্র তৈরি করার পরামর্শ দেয়। কিন্তু তিনি সহকারীর পরামর্শ না মেনে বরং নিজের তৈরি মৌলিক কাহিনী নিয়ে নিজে চলচ্চিত্রটি প্রযোজনা করার সিদ্ধান্ত নেয়। সে তার বাবাকে রাজি করায় তাদের বাড়িটি বন্ধক রাখার জন্য। একদিন তাকে সুভাষ নামে একজন ফোন করে এবং চলচ্চিত্র নির্মাণের সমস্ত টাকা সে দিতে চায়; কিন্তু এর পরিবর্তে বোয়টিতে অভিনেত্রী নিতে হবে সুভাষের পছন্দ করা একজনকে। নিখিল রাজি হয়ে যায় এবং সুভাষের পছন্দমত নন্দিতা (রিমঝিম গুপ্ত) নামে একটি মেয়ের সাথে বোয়ের শুটিং শুরু করে।
শহরে ধারাবাহিকভাবে বোমা বিস্ফারণ ঘটে এবং সুভাষকে এই ঘটনার মূল অভিযুক্ত করা হয়। যে নিন্দিতার বয়ফ্রেন্ডও বটে। এই বোয়টিও তার অন্যান্য বোয়ের মতোই ফ্লপ করে। অবশেষে নিখিল বাণিজ্যিক বোয় তৈরিতে রাজি হয়।
আয়তন অনুযায়ী কানাডীয় প্রদেশ ও অঞ্চলগুলির তালিকা

<onlyinclude>
একটি দেশ হিসাবে, কানাডাতে দশটি প্রদেশ এবং তিনটি অঞ্চল রয়েছে। এই উপবিভাগগুলি ভূমি ও পানি উভয় ক্ষেত্রে ব্যাপকভাবে বিস্তৃত। ভূমি এলাকা দ্বারা বৃহত্তম উপবিভাগ হচ্ছে নুনাভুট অঞ্চল। জল এলাকা দ্বারা বৃহত্তম উপবিভাগ হচ্ছে কুইবেক প্রদেশ। ভূমি ও জল উভয় এলাকার হিসেবে ক্ষুদ্রতম উপবিভাগটি হল প্রিন্স এডওয়ার্ড দ্বীপ প্রদেশ।
কানাডা বিশ্বের দ্বিতীয় বৃহত্তম দেশ; এটি বিশ্বের চতুর্থ বৃহত্তম শুষ্ক ভূমি এবং বৃহত্তম মিঠা পানির এলাকা।</onlyinclude>
একটি প্রদেশ বা অঞ্চলের মোট এলাকা তার ভূমি এলাকার যোগফল এবং তার অভ্যন্তরীণ জলের (শুধুমাত্র মিঠা পানি) এলাকার ভিত্তিতে নির্ণয় করা হয় ।
এলাকার নিকটবর্তী বর্গ কিলোমিটার বা বর্গ মাইলে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
ভূমি এলাকায় শুষ্ক ভূমি অন্তর্ভুক্ত, মিঠা পানি এবং লবণ পানির এলাকা ছাড়া।
এলাকাগুলি নিকটতম সমগ্র ইউনিট থেকে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
<onlyinclude>
</includeonly></onlyinclude>
নিচে অভ্যন্তরীণ জল এলাকা তথ্য দেওয়া হল, মিষ্টি জল অন্তর্ভুক্ত (i.e., হ্রদ, নদী, এবং জলাধারগুলি)। এটিতে অন্তর্ভুক্ত হয়নি অভ্যন্তরীণ নোনা জল, এবং আটলান্টিক, প্রশান্ত মহাসাগর ও আর্কটিক মহাসাগরে কানাডা কর্তৃক দাবি করা আঞ্চলিক জলের এলাকাগুলি। কানাডা তার অভ্যন্তরীণ জলের এলাকায় কানাডার আর্কটিক আর্কিপেলাগো এবং এর চারপাশের হাডসন উপকূলে এবং মহাসাগরে ১,৬০০,০০০ কিমিমিটার লবণ পানি অন্তর্ভুক্ত করে।
এলাকাগুলির নিকটতম পুরো ইউনিট দেওয়া হল। শতকরা দেওয়া হয়েছে একটি শতাংশেের নিকটতম দশমে।
কালবৈশাখী

কালবৈশাখী একটি স্থানীয় বৃষ্টিপাত ও বজ্রঝড় যা বাংলাদেশ ও ভারতের কিছু অঞ্চলে হয়ে থাকে। বাংলাদেশ ও উত্তর পূর্ব ভারতে মার্চ থেকে কালবৈশাখী ঝড় দেখা যায়। অনেকসময় এই ঝড় জীবনঘাতি রূপ ধারণ করে। গ্রীষ্ম ঋতুর সঙ্গে হাত ধরাধরি করে এ ঝড়ের আগমন ঘটে। কালবৈশাখীর বায়ুর গড় গতিবেগ ঘণ্টায় ৪০ থেকে ৬০ কিমি। কোনো কোনো ক্ষেত্রে এ গতিবেগ ঘণ্টায় ১০০ কিমি-এর বেশিও হতে পারে। কালবৈশাখীর স্থায়িত্বকাল স্বল্পতর, তবে কখনও কখনও এ ঝড় এক ঘণ্টারও বেশিকাল স্থায়ী হয়। এই সময়ে বাংলাদেশ এবং ভারতের পশ্চিমবঙ্গ, ওড়িশা, আসাম, ত্রিপুরা, বিহার, ছত্তিশগড় ও ঝাড়খণ্ডে প্রায়ই বজ্রবৃষ্টি হয়। কালবৈশাখীর সময়ে যেকোন প্রকার বায়ুযান চালানো বিপদজনক। বিমানচালকেরা কালবৈশাখী ঝড়কে এড়িয়ে চলে। যদিও কালবৈশাখীর সময়কার বৃষ্টিপাত বাংলাদেশ ও পশ্চিম বাংলার ধান, পাট এবং আসামের চা চাষের জন্য উপকারী ভূমিকা পালন করে এছাড়া গরমের হাত থেকে সাময়িক শান্তি দেয়।
কাল শব্দের অর্থ ধ্বংস এবং বৈশাখ মাসে উৎপত্তি হয় বলে একে কালবৈশাখী নামে অভিহিত করা হয়। গ্রীষ্মকালে বা এপ্রিল – মে মাসে বাংলাদেশ ও পার্শ্ববর্তী অঞ্চলে মাঝে মধ্যে বিকালের দিকে বজ্রবিদ্যুৎসহ যে প্রচন্ড ঝড়বৃষ্টি হয় তাকে কালবৈশাখী বলে। কালবৈশাখী ঝড় উত্তর – দিক থেকে প্রবাহিত হয় বলে একে ইংরেজিতে নরওয়েস্টার বলা হয়।
(এই অঞ্চলে ভূপৃষ্ঠস্থ অত্যধিক গরম হলে বাতাস হালকা ও অস্থিতিশীল হয়ে পড়ে। উত্তপ্ত হালকা বাতাস সোজা উপরে উঠে শীতল হয়ে কিউমুলাস মেঘ সৃষ্টি করে। বায়ুমন্ডলের অস্থিরতা অব্যাহত থাকলে কিউমুলাস মেঘ উল্লম্বভাবে কিউমুলোনিম্বাস নামক কালো মেঘ গঠন করে এবং পরবর্তী সময়ে বজ্রঝড়ের সৃষ্টি করে)। সাধারণ ঝড়ের সংগে এই ঝড়ের প্রধান পার্থক্য হচ্ছে এ ঝড়ের সঙ্গে সবসময়ই বিদ্যুৎ চমকায় ও বজ্রপাত হয়।
কালবৈশাখীর জীবনচক্রকে তিনটি ধাপে ভাগ করা যায়। ধাপগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে: 
একটি কালবৈশাখী পূর্ণতা লাভের ৩০ থেকে ৪৫ মিনিট পর এর তীব্রতা হ্রাস পেতে শুরু করে বিচ্ছুরণ পর্যায়ে প্রবেশ করে। অতি দ্রুত হারে তাপমাত্রা হ্রাস, মেঘে প্রচুর জলীয় বাষ্পের উপস্থিতি এবং বায়ুর পুঞ্জীভূত ঊর্ধ্বচলনের দরুণ কালবৈশাখীর সঙ্গে শিলাবৃষ্টি হয়ে থাকে, শিলাবৃষ্টি অতিরিক্ত হলে ফসলের ব্যপক ক্ষয়ক্ষতি হয়ে থাকে।
কয়েক ঘণ্টার মধ্যে ঝড়টি তৈরি হয় বলে কয়েকদিন দিন আগে এর পূর্বাভাস দেয়া যায় না। কোন অঞ্চলে ব্যাপক গরম পড়লে তখন কেউ কেউ অনুমান করেন যে এ ধরনের ঝড় হতে পারে। কালবৈশাখী কোথায় কতক্ষণ হবে সেটি আগে থেকেই জানিয়ে দেয়ার মতো বৈজ্ঞানিক কোন উপায় এখনো নেই। এটি তৈরি হয় ৫/৬ ঘণ্টা আগে আর শতভাগ বোঝা যায় ২/৩ ঘণ্টা আগে।
বজ্রঝড়

বজ্রঝড় হচ্ছে এক প্রকার ক্রান্তীয় ঝড় যা বজ্রপাত ও বিদ্যুৎ চমকানো সহযোগে সংঘটিত ভারি বর্ষণ অথবা শিলাবৃষ্টি। বাংলাদেশে ও ভারতের পশ্চিমবঙ্গে মার্চ অথবা এপ্রিল মাসে এবং বর্ষামৌসুমের শেষদিকে অক্টোবর-নভেম্বর মাসে সন্ধ্যার দিকে প্রচন্ড তীব্রতা সহকারে বজ্রঝড় সংঘটিত হয়ে থাকে। গ্রীষ্মের প্রথমভাগে এ ধরনের বজ্রঝড় কালবৈশাখী নামে এবং বর্ষা ঋতুর শেষভাগে আশ্বিনের ঝড় নামে অভিহিত হয়ে থাকে।
গ্রীষ্মের উষ্ণ ও আর্দ্র দিনে উত্তপ্ত বায়ু হাল্কা হয়ে উপরে উঠতে থাকে এবং দ্রুত ঠান্ডা হয়ে গাঢ় কৃষ্ণ বর্ণের বজ্রমেঘ উৎপন্ন করে। ঝঞ্ঝাপূর্ণ এই মেঘ সচরাচর উল্লম্বভাবে প্রায় ৮ কিমি দীর্ঘ এবং প্রায় ৫ কিমি পর্যন্ত প্রশস্ত হয়ে থাকে। সাধারণত একেকটি পৃথক বজ্রঝড় নিয়ে একটি সম্মিলিত বজ্রঝড়ের সৃষ্টি হয় যা প্রায় ৩০ কিমি পর্যন্ত প্রশস্ত হতে পারে এবং ৫ ঘণ্টারও অধিককাল স্থায়ী হয়। এমনকি একটি একক বজ্রঝড়ও ৫০ কিমি এলাকা জুড়ে বিস্তৃত হয়ে একটি অতিকায় বজ্রঝড়ের রূপ নিতে পারে। এ ধরনের বজ্রঝড়ে প্রচুর শিলাবর্ষণ, শক্তিশালী বাতাস, অধিক বজ্রপাত এবং ঘন ঘন বিদুৎ চমকানোর ঘটনা ঘটে থাকে।
গতি
বজ্রঝড়ের অগ্রসর হওয়ার দুটি প্রধান উপায় হল -১.বাতাসের আকর্ষণ এবং অধিক তাপ।
২.আর্দ্রতার উৎসের দিকে বহিঃপ্রবাহের সীমানা বরাবর প্রচারের মাধ্যমে। 
অনেক বজ্রঝড় পৃথিবীর বায়ুমণ্ডলের সর্বনিম্ন ৮ কিলোমিটার বা ৫ মাইল জুড়ে পৃথিবীর ট্রপোস্ফিয়ারের মধ্য দিয়ে গড় বাতাসের গতিতে চলে। দুর্বল বজ্রঝড় শক্তিশালী বজ্রঝড়ের তুলনায় পৃথিবীর পৃষ্ঠের কাছাকাছি বাতাসের দ্বারা পরিচালিত হয়, কারণ দুর্বল বজ্রঝড় ততটা লম্বা হয় না। সংগঠিত, দীর্ঘস্থায়ী বজ্রপাত কোষ এবং কমপ্লেক্সগুলি উল্লম্ব বায়ু শিয়ার ভেক্টরের দিকে একটি ডান কোণে চলে যায়।
দমকা হাওয়া বা বহিঃপ্রবাহের সীমানার অগ্রভাগ যদি বজ্রঝড়ের আগে দৌড়ে যায়, তাহলে এর গতি ত্বরান্বিত হবে। কম বৃষ্টিপাতসহ বজ্রঝড়ের তুলনায় এটি ভারী বৃষ্টিপাতসহ বজ্রঝড়ের একটি কারণ। 
যখন বজ্রঝড় একত্রিত হয়, সেটি সম্ভবত তখন অসংখ্য বজ্রঝড় একে অপরের সান্নিধ্যে থাকে, তখন শক্তিশালী বজ্রঝড়ের গতি সাধারণত একত্রিত ঝড়ের ভবিষ্যত গতি নির্দেশ করে।
গড় বাতাস যত শক্তিশালী হবে, অন্যান্য প্রক্রিয়াগুলি ঝড়ের গতিতে জড়িত হওয়ার সম্ভাবনা তত কম।
আবহাওয়া রাডারে , একটি বিশেষ বৈশিষ্ট্য ব্যবহার করে ঝড় ট্র্যাক করা হয় এবং খুঁটিয়ে খুঁটিয়ে দেখা হয় কোথা থেকে কতদূর পর্যন্ত ঝড়টি প্রবাহিত হতে পারে।
ব্যাক-বিল্ডিং বজ্রঝড়
ব্যাক-বিল্ডিং বজ্রঝড়, সাধারণত একটি প্রশিক্ষণ বজ্রঝড় হিসাবে পরিচিত। 
একটি বজ্রঝড় যেখানে নতুন বিকাশ ঘটে উর্ধ্বগতির দিকে (সাধারণত উত্তর গোলার্ধের পশ্চিম বা দক্ষিণ-পশ্চিম দিকে), যাতে ঝড়টি স্থির থাকে বা চলমান বলে মনে হয়। একটি পশ্চাৎমুখী দিকে যদিও ঝড়টি প্রায়শই রাডারে স্থির দেখায়, বা আপওয়াইন্ডে চলে, (মূলত ঝড়টি আসলে রাডারে চলমান সাপেক্ষে স্থির এবং স্থির অবস্থার সাপেক্ষে গতিশীল) এটি একটি বিভ্রম সৃষ্টি করে।
ঝড়টি আসলেই একটি বহু-কোষীয় (একত্রে অনেকগুলো ঝড় একসাথে হয়ে একটি ঝড়ে পরিণত হয়) ঝড় যার মধ্যে নতুন, আরও জোরালো ঝড় যা উর্ধ্বগতির দিকে তৈরি হয়, পুরানো ঝড়গুলিকে (বজ্রপাতসহ) প্রতিস্থাপন করে যা নিম্নবায়ুতে প্রবাহিত হতে থাকে। 
যখন এটি ঘটে, তখন বিপর্যয়কর বন্যা সম্ভব। 
র্্যাপিড সিটি, সাউথ ডাকোটাতে, 1972 সালে, বায়ুমণ্ডলের বিভিন্ন স্তরে বাতাসের একটি অস্বাভাবিক সারিবদ্ধকরণ কোষের একটি ক্রমাগত প্রশিক্ষণ সেট তৈরি করে যা একই এলাকায় প্রচুর পরিমাণে বৃষ্টিপাত করে, যার ফলে বিধ্বংসী ফ্ল্যাশ বন্যা হয়।  অনুরূপ ঘটনা ইংল্যান্ডের বসক্যাসলে ১৬ আগস্ট ২০০৪ সালে এবং ১ ডিসেম্বর ২০১৫ এ চেন্নাইতে ঘটেছে।
অ্যাশার এঞ্জেল

অ্যাশার এঞ্জেল (জন্ম সেপ্টেম্বর ৬, ২০০২) একজন মার্কিন শিশু অভিনয় শিল্পী। তিনি ২০০৮ সালে মার্কিন শিশুতোষ চ্যানেল ডিজনি চ্যানেল এ প্রচারিত ধারাবাহিক এন্ডি ম্যাকে 'জোনাহ ব্যাক' চরিত্রে অভিনয়ের জন্য সবার নিকট পরিচিত।
2019 সালে ডিসি এক্সটেন্ডেড ইউনিভার্সের চলচ্চিত্র শাজ্যাম এ 'বিলি ব্যাটসন' চরিত্রে অভিনয় করেন।
এছাড়াও আসন্ন 'হাই স্কুল মিউজিকাল:দ্য মিউজিকাল:দ্য সিরিজ' এর দ্বিতীয় কিস্তিতে(সিজন) তাকে এক নতুন চরিত্রে দেখা যাবে।
এঞ্জেল, মার্কিন যুক্তরাষ্ট্রের অ্যারিজোনা রাজ্যের প্যারাডাইস ভ্যালি শহরে একটি ইহুদি পরিবারে জন্মগ্রহণ করেন। তার পিতা-মাতা হলেন জুদী এবং কোকো এঞ্জেল। তিনি তার সহোদর দ্বয়ের মধ্যে সবচেয়ে প্রবীণতম, তার একজন ছোট ভাই এবং একজন ছোট বোন রয়েছে। তিনি মাত্র ৫ বছর বয়সে অভিনয়ের প্রতি আগ্রহী হয়ে উঠেন। তার মাতা তাকে কথা দিয়েছিলেন, তিনি তাকে লস অ্যাঞ্জেলেস শহরে নিয়ে যাবেন "যদি তিনি তার কথা অনুযায়ী কাজ করেন এবং স্থানীয় ৩০ টি মঞ্চায়নে মঞ্চস্থ হন"। 
অ্যাশার একজন অনুশীলনরত সঙ্গীতজ্ঞ এবং তিনি গিটার বাজান। 
তিনি অ্যারিজোনা রাজ্যের স্কটস ডেইল শহরে অবস্থিত ডেজার্ট স্টেজেস থিয়েটারে একাধিক মঞ্চায়ন সমূহে দ্বৈত ভূমিকায় অভিনয় করা শুরু করেন, যেগুলোর মধ্যে "দ্য লিটল মারমেইড (মিউজিক্যাল)", ,সিওসিকাল, "মেরি পপিন্স(মিউজিক্যাল)," এবং "ইনট্যু দ্য উডস" অন্যতম ছিল।
তার মাতা তার কথা রেখেছিলেন এবং তিনি লস অ্যাঞ্জেলেস শহরের উদ্দেশ্যে যাত্রা করেছিলেন, যেখানে তিনি তার অভিনীত ধারাবাহিক "এন্ডি ম্যাক" এ অভিনয় করার জন্য অডিশন (পরীক্ষা) দিয়েছিলেন এবং তার ভূমিকা "জোনাহ বেক" এ অভিনয় করার যোগ্যতা অর্জন করে নিয়েছিলেন। অ্যাসারের পুরো পরিবার ধারাবাহিকটির চিত্রগ্রহণের জন্য উথাহ রাজ্যে চলে আসেন এবং নিবাসিত হন। 
অ্যাশার আসন্ন মার্কিন চলচ্চিত্র "শাজ্যাম!" এর মূল চরিত্র ছেলে "ক্যাপ্টেন মার্বেল" বা ছেলে বিলি বোটম্যান এর ভূমিকায় অভিনয় করার জন্য নিজেকে নিয়োগ করেছেন, যেটি মূলত জনপ্রিয় মার্কিন প্রকাশনা সংস্থা ডিসি কমিক্স এর জনপ্রিয় সুপার হিরো ক্যাপ্টেন মার্বেল এর চলচ্চিত্র সংস্করণ। এটি মূলত জনপ্রিয় মার্কিন সুপারহিরোমূলক চলচ্চিত্রের ধারাবাহিক সৃষ্টিকারী মিডিয়া ডিসি এক্সটেনডেড ইউনিভার্সের সুপারহিরো ভিত্তিক আরেক দফা চলচ্চিত্র ধারাবাহিক।
ইগর আকিনফিভ

ইগর ভ্লাদিমিরোভিচ আকিনফিভ (; জন্ম: ৮ এপ্রিল ১৯৮৬) হচ্ছেন রাশিয়ান পেশাদার ফুটবলার, যিনি রাশিয়ান প্রিমিয়ার লিগের দল পিএফসি সিএসকেএ মস্কো এবং রাশিয়ার হয়ে গোলরক্ষক এবং অধিনায়ক হিসেবে খেলেন।
তিনি পিএফসি সিএসকেএ মস্কোতে তার পুরো কর্মজীবন কাটিয়েছেন, যেখানে তিনি প্রায় ৫০০-এরও বেশি ম্যাচে খেলেছেন। তিনি ৬টি রাশিয়ান প্রিমিয়ার লিগের শিরোপা, ৬টি রাশিয়ান কাপ এবং ২০০৫ সালে উয়েফা কাপ জয়লাভ করেন।
২০০৪ সাল থেকে রাশিয়ার হয়ে খেলা শুরু করেন, যেখানে তিনি ১০০টি ম্যাচ খেলার যোগ্যতা অর্জন করেছেন। তিনি তিনটি উয়েফা ইউরোপীয় চ্যাম্পিয়নশিপ এবং ২০১৪ ফিফা বিশ্বকাপের জন্য রাশিয়া দলে নির্বাচিত হয়েছিলেন। মার্চ ২০১৭ সালে তিনি তার পূর্বসূরি ভাসিলি বেরেজুৎস্কির অবসরের পর রাশিয়ার অধিনায়কের দায়িত্ব পালন করা শুরু করেন।
ইগর আকিনফিভ হচ্ছেন লেভ ইয়াশিন ক্লাবের একজন সদস্য এবং রাশিয়া জাতীয় ফুটবল দলে অন্য কোন গোলরক্ষকের তুলনায় তার বেশি ক্লিন শিট রয়েছে।
"৭ অক্টোবর ২০১৭ পর্যন্ত এই পরিসংখ্যান সঠিক।"
রাশিয়ান ক্লাব এবং রাশিয়া জাতীয় দলের ম্যাচ এখানে অন্তর্ভুক্ত।
কাঁটাতার (চলচ্চিত্র)

কাঁটাতার ২০০৫ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা ভাষার চলচ্চিত্র। এতে রুদ্রনীল ঘোষ, শ্রীলেখা মিত্র ও সুদীপ মুখোপাধ্যায় প্রধান ভূমিকায় অভিনয় করেন। চলচ্চিত্রটি ছয়টি চলচ্চিত্র উৎসবে প্রদর্শিত হয়।
কাঁটাতার বোয়টি সুধা নামের একটি মেয়ের (শ্রীলেখা মিত্র) রাজনৈতিক-সামাজিক-প্রেমের গল্প নিয়ে তৈরি।
ওয়ার্ল্ড সেলস: ওয়াইড ম্যানেজমেন্ট লিমিটেড, ফ্রান্স
আবু আব্রাহাম

আতাপুরাথু ম্যাথিউ আব্রাহাম (; (১৯২৪ সালের ১১ জুন-২০০২ সালের ১ ডিসেম্বর), ছদ্ম নাম "আবু" হচ্ছেন একজন ভারতীয় কার্টুনিস্ট, সাংবাদিক এবং গ্রন্থাকার। তিনি আজীবন ধরে নাস্তিক এবং যুক্তিবাদী ছিলেন।
দীর্ঘ ৪০ বছরের কর্মজীবনে জীবনে, আবু আব্রাহাম বিভিন্ন জাতীয় ও আন্তর্জাতিক গণমাধ্যমে কাজ করেছেন। যেখানে আছে "বোম্বে ক্রোনিক্যাল", "শঙ্কর উইকলি", "বিল্টজ", "ট্রিবিউন", "অবজার্ভার" (১৯৫৬-৬৬), "গার্ডিয়ান" (১৯৬৬-৬৯), এবং "ইন্ডিয়ান এক্সপ্রেস" (১৯৬৯-৮১)।
তিনি কেরালার মালেলেকারাতে জন্মগ্রহণ করেন তিনি এ.এম. ম্যাথু ও কান্তম্মার সন্তান। আবু 3 বছর বয়সে কার্টুন তৈরি করতে শুরু করেন। ত্রিভেন্দ্রম বিশ্ববিদ্যালয়ে ফরাসি, গণিত এবং ইংরেজি শিক্ষার পর ১৯৪৫ সালে স্নাতক সমাপ্ত করেন। তিনি টেনিস চ্যাম্পিয়ন হয়েছিলেন। তিনি বোম্বেতে চলে যান যেখানে তিনি "বোম্বে ক্রনিকলের" একটি সাংবাদিক হিসেবে কাজ শুরু করেন। ১৯৫১ সালে তৎকালীন ভারতের বিখ্যাত কার্টুনিস্ট কে শংকর পিল্লাই দ্বারা আমন্ত্রিত হয়েছিলেন, এরপর তিনি শঙ্করের সাপ্তাহিক পত্রিকায় কাজ করার জন্য নয়া দিল্লিতে যান।
১৯৫৩ সালে তিনি লন্ডন "স্টার" ফ্রেড জসের সাথে সাক্ষাত করেন, যিনি তাকে লন্ডনে যাওয়ার জন্য উৎসাহিত করেন। ১৯৫৩ সালের গ্রীষ্মে; ৩২ বছর বয়সে, আবু লন্ডনে এসেছিলেন এবং অবিলম্বে "পাঞ্চ ম্যাগাজিন" এবং "দৈনিক স্কেচে" কার্টুন বিক্রি শুরু করেন এবং কলম নাম 'আব্রাহাম' ব্যবহার করে ' প্রত্যেকের লন্ডন মতামত এবং পূর্ব বিশ্ব নামক পার্থিব উপাদানে অবদান রাখা শুরু করেন ১৯৫৬ সালে, দুটো কার্টুন "ট্রিবিউনে" দুটি কার্টুন প্রকাশিত হওয়ার পর; "অবজার্ভারের" সম্পাদক ডেভিড এস্টোর তাকে একটি ব্যক্তিগত চিঠি পাঠান। চিঠিতে তাকে রাজনৈতিক কার্টুনিস্ট হিসেবে স্থায়ী চাকরির প্রস্তাবনা দেওয়া হয়। তাকে তার ছদ্মনাম আব্রাহামের পরিবর্তন করতে অনুরোধ করা হয়, কারণ এটা তার ক্যারিয়ারে সমস্যা সৃষ্টি করতে পারে। তাই তিনি স্কুল ছাত্র আবুকে ছদ্মনাম হিসেবে ব্যবহার করা শুরু করেন।
১৯৬২ সালে কিউবাতে তিনি চে গুয়েভারাকে আকেঁন এবং ফিদেল কাস্ত্রোর সাথে নাইটক্লাবে তিন ঘণ্টা কাটান।
১৯৬৬ সালের সেপ্টেম্বরে, আবু দাউ দ্যা গার্ডিয়ানে চলে আসেন এবং ট্রিবিউনে সাপ্তাহিক কার্টুনে যোগদান শুরু করেন। 1968 সালে তিনি সংযোজন করেন "ভার্ডিক্টস অব ভিয়েটনাম'।' এটি ভিয়েতনাম যুদ্ধ সম্পর্কে কার্টুনের একটি সংগ্রহ।
তিনি ১৯৬৯ সালে "ইন্ডিয়ান এক্সপ্রেসের" রাজনৈতিক কার্টুনিস্ট হিসেবে কাজ করার জন্য তৎকালীন প্রথম স্ত্রী (সরোজিনী, পরবর্তীতে তিনি তালাক দিয়েছিলেন) এবং দুই কন্যা, আয়শা ও জানকীকে নিয়ে ভারতে ফিরে আসেন। ১৯৭০ সালে তিনি একটি নোয়া আর্কের উপর নির্মিত নো আর্ক্স নামের একটি ছোট্ট চলচ্চিত্রের জন্য ব্রিটিশ ছায়াছবি কর্তৃক বিশেষ পুরস্কার লাভ করেন। ১৯৭২ থেকে ১৯৭৮ সাল পর্যন্ত তিনি ভারতীয় সংসদের উচ্চকক্ষ রাজ্যসভা সদস্য পদে মনোনীত হন।
তার কার্টুনসমূহের সংগ্রহের মধ্যে ছিল আবু বাংলাদেশ (১৯৭২), প্রাইভেট ভিউ (১৯৭৪), আগমনী ও যাত্রা (Arrivals and Departures) (১৯৮৩)। তিনি পেঙ্গুইন বুক অফ ইন্ডিয়ান কার্টুনস (১৯৮৮) সম্পাদনা করেন।
আবু আব্রাহামের কার্টুনদের চিহ্নিতকরণ ছিল রাজনীতিতে দুর্নীতির ওপর তাদের নিষ্ঠুর আক্রমণ। ১৯৮১ সাল থেকে, আবু একটি ফ্রিল্যান্সার হিসেবে কাজ করেন, তিনি বিভিন্ন পত্রিকায় তার কাজকে সিন্ডিকেট করে এবং একটি নতুন স্ট্রিপ কার্টুন, লবণ ও পেপার তৈরি করেন। এই দার্শনিক স্ট্রিটের মধ্যে কাক এবং হাতি রাজনৈতিক কার্টুনগুলি থেকে শুরু করতে শুরু করেন, তার কন্যা আয়েশা আব্রাহামের মতে 1988 সালে আবু কেরালা ফিরে আসেন। তিনি ২০০২ সালের ১ ডিসেম্বর মারা যান। তার মৃত্যুতে রাজ্যসভায় দুই মিনিটের নীরবতা পালন করা হয়েছিল এবং পূর্ণ রাষ্ট্রীয় সম্মানে তাকে সমাহিত করা হয়েছিল।
১৯৬৭-এর কৈনানগর ভূমিকম্প

১৯৬৭ কৈনানগর ভূমিকম্প ১১ ডিসেম্বর ভারতের মহারাষ্ট্র রাজ্যের কৈনানগর শহরের নিকটে সংগঠিত হয়। এই ভূমিকম্পের মাত্রা ছিল ৬.৬ যার সর্বোচ্চ মার্কালি তীব্রতা ছিল আট মাত্রার ("মারাত্মক")। এটা কৈনা বাঁধের নিকটবর্তী উৎপন্ন হয়ে "প্রলুব্ধ ভূমিকম্পের" প্রশ্ন তুলে, এবং কমপক্ষে ১৭৭ নিহত ও ২,২০০ জন আহত হওয়ার খবর পাওয়া যায়।
এই ভূমিকম্পের ফলে কৈনানগর শহরের ৮০% এর বেশি বাড়িঘর ক্ষতিগ্রস্ত হয়, তবে এর ফলে বাঁধে সামান্য ফাটল দেখা দিলেও তা তাড়াতাড়ি সংস্কার করা হয়। ১৯৬৭ পর্যন্ত এরকম স্বল্প মাত্রার ভূমিকম্প সেখানে কমই হয়েছে। ধ্বংসাত্মক ভূমিকম্প ফলে ভূমিতে ফাটল দেখা দেয় যা দীর্ঘ পর্যন্ত বিস্তৃত ছিল। কিছু ভূবিজ্ঞানী মনে করেন ভূমিকম্পটি "রিজার্ভারের সঞ্চয়ের" কারণে ঘটেছিল, যদিও প্রকল্পের সিনিয়র কর্মকর্তারা এই দাবি প্রত্যাখ্যান করেন।
জাইটগিস্ট (চলচ্চিত্র ধারাবাহিক)

জাইটগিস্ট হচ্ছে তিনটি তথ্যচলচ্চিত্রের ধারা, যা ২০০৭-২০১১ সালের মধ্যে মুক্তি পায়। যার মধ্যে একাধিক ষড়যন্ত্র তত্ত্ব প্রকাশ পায়, তার সাথে বিস্তৃত সামাজিক ও অর্থনৈতিক পরিবর্তনের একাধিক প্রস্তাবনা সম্পৃক্ততা রয়েছে।
"জাইটগিস্ট :দা মুভি হচ্ছে ২০০৭ সালে মুক্তিপ্রাপ্ত চলচ্চিত্র যা পিটার জোসেফের তৈরি এবং তাতে একাধিক ষড়যন্ত্র তত্ত্ব উপস্থাপন করা হয়। চলচ্চিত্রতে দস্তাবেজীয় দৃশ্য, কৃত্রিম চলনদৃশ্য এবং পিছুভাষ্যর সমন্বয় ঘটানো হয়। অনলাইনে জুন ১৮, ২০০৭ এ মুক্তি পাবার পরে তা শীঘ্রই গুগল ভিডিও, ইউটিউব ও ভিমিওতে ১০ মিলিয়নের বেশি দৃষ্টি পায়। পিটার জোসেফের দাবিমতে, আদি জাইটগিস্টটি চলচ্চিত্র রুপে উপস্থাপন হয়নি বরং একটি "শিল্পপোস্থাপন অংশ যার মধ্যে ভাউদেভিলিয়ান, বহুমাধ্যমিক স্টাইলে ঘটনাপ্রবাহ প্রদর্শনী ছিলো, রেকর্ডকৃত বাজনা, তাৎক্ষনিক যন্ত্র এবং ভিডিও ব্যবহার করে।"
চলচ্চিত্রটির সূচনাতে বিশেষায়িত হয়েছে কৃত্রিম দৃশ্যাবলী, যুদ্ধের চিত্র, বিষ্ফোরন, সেপ্টেম্বার ১১ হামলা এবং চোগিয়াম ট্রুংপা রিনপোচে এবং জর্জ কার্লিনের উদ্ধৃতি।
প্রথম অংশে দাবি প্রকাশ হয়েছে যে খৃষ্টানধর্ম প্রধানত অন্যান্য ধর্ম থেকে সংগ্রহ করে মিশ্রণ করে তৈরি, তার সাথে জ্যোতির্বিদ্যাভিত্তিক পুরান এবং অন্যান্য ঐতিহ্যের মিশ্রণ। যিশু পুরাকাহিনি অনুকল্পের বিস্তৃত বর্ণনা দেখাতে এই অংশে যিশুর ঐতিহাসিকতা নিয়ে বিতর্ক দেখানো হয়েছে যেখানে দাবি করা হয় যে সে আসলে সাহিত্যিক ও জ্যোতির্বিদ্যাপুরানের শংকর চরিত্র, যাকে লালন করানো হয়েছে সুবিধাবাদি ও রাজনৈতিক বাহিনী দিয়ে।
ইন্দুমাধব মল্লিক

ইন্দুমাধব মল্লিক (৪ ডিসেম্বর, ১৮৬৯ - ৮ মে, ১৯১৭) একজন বাঙালি ডাক্তার ও বিজ্ঞানী। তিনি শিশুসাহিত্যিক উপেন্দ্রচন্দ্র মল্লিকের পিতা ও খ্যাতনামা অভিনেতা রঞ্জিত মল্লিকের পিতামহ।
ইন্দুমাধব হুগলি জেলার গুপ্তিপাড়ায় জন্মগ্রহণ করেন। পিতার নাম ছিল রাধাগোবিন্দ মল্লিক। তাদের আদি বাড়ি ছিল বর্ধমান জেলার শ্রীখণ্ড গ্রামে। বঙ্গবাসী কলেজ থেকে তিনিই ১৮৯৮ সালে প্রথম উদ্ভিদবিদ্যায় এম এ পাশ করেন । এছাড়াও তিনি ১৮৯১ সালে দর্শনশাস্ত্রে, ১৮৯২ সালে পদার্থবিদ্যা ও জীববিদ্যায় এম এ পাশ করেন। ১৮৯৪ সালে তিনি কলিকাতা বিশ্ববিদ্যালয় থেকে আইনে স্নাতক ও ১৯০৯ খ্রিষ্টাব্দে চিকিৎসা বিজ্ঞানে এম ডি পাশ করেন।
চিকিৎসক হিসেবে তার বিশেষ খ্যাতি ছিল। অটোভ্যাকসিন চিকিৎসা পদ্ধতি ভারতে প্রথম চালু করায় অগ্রণী ছিলেন ইন্দুমাধব। জনসাধারণকে স্বাস্থ্যবিধি, পরিচ্ছন্নতা, আহার্য বিধি ইত্যাদিতে শিক্ষিত করে তোলার কাজে তার প্রয়াস ছিল। ইন্দুমাধব ১৮৯৭ থেকে ১৯০০ সাল অবধি কলকাতার বঙ্গবাসী কলেজে যুক্তিবিদ্যা, পদার্থবিদ্যা, দর্শন ও রসায়ন বিষয়ে অধ্যাপনা করেছেন। তিনি সমাজ সংস্কারে উৎসাহী ছিলেন। তার অন্যতম বিখ্যাত কাজ ১৯১০ খ্রিষ্টাব্দে ইকমিক কুকারের উদ্ভাবন। তিনি নানা রকম মূল্যবান পাণ্ডুলিপি সংগ্রহ করতেন তিনি। ব্রিটিশবিরোধী স্বাধীনতা সংগ্রামের প্রতি তার প্রচ্ছন্ন সমর্থন ছিল। তিনি বাঙালি বিপ্লবী উল্লাসকর দত্ত দেওঘরে বোমা পরীক্ষায় আহত হলে গোপনে তার চিকিৎসা করেন। এছাড়াও ইন্দুমাধব বিদেশের বহু স্থান ভ্রমণ করেন ও দুটি ভ্রমণ কাহিনীও রচনা করেছিলেন। তার বই দুটির নাম "চীন ভ্রমণ" (১৯০৬)ও "বিলাত ভ্রমণ"।
৮ মে, ১৯১৭ সালে ইন্দুমাধব মল্লিকের মৃত্যু হয়।
আ কিং ইন নিউ ইয়র্ক

আ কিং ইন নিউ ইয়র্ক (ইংরেজি: A King in New York, বাংলা অনুবাদ: "নিউ ইয়র্কে এক রাজা") হল ১৯৫৭ সালে মুক্তিপ্রাপ্ত ব্রিটিশ হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং তিনি নিজেই মূল ভূমিকায় অভিনয় করেছেন। তার সহশিল্পীদের মধ্যে রয়েছেন ম্যাক্সিন অডলি, জেরি ডেসমন্ড, অলিভার জনস্টন, ডন অ্যাডামস এবং তার পুত্র মাইকেল চ্যাপলিন। ছবিতে ম্যাককার্থি কমিউনিস্ট যুগ এবং মার্কিন যুক্তরাষ্ট্রের রাজনীতি ও সমাজের ব্যঙ্গচিত্র উপস্থাপিত হয়েছে। চলচ্চিত্রটি ১৯৫২ সালে মার্কিন যুক্তরাষ্ট্র থেকে চ্যাপলিনকে নির্বাসিত করার পর ইউরোপে নির্মিত হয় এবং ১৯৭২ সালে মার্কিন যুক্তরাষ্ট্রে মুক্তি দেওয়া হয়।
চলচ্চিত্রটি ইউরোপের ভাল ব্যবসা করে, কিন্তু মার্কিন যুক্তরাষ্ট্রে পরিবেশনার ত্রুটির কারণে ব্যবসায়িকভাবে ক্ষতিগ্রস্ত হয়। পর্যালোচনাভিত্তিক ওয়েবসাইট রটেন টম্যাটোসে ১০টি পর্যালোচনার ভিত্তিতে ছবিটির রেটিং স্কোর ৮০%। ওয়েবসাইটির পরিসংখ্যান অনুযায়ী ছবিটি "তাজা" হিসেবে স্বীকৃত।
চ্যাপলিনের জীবনীকার জেফ্রি ভেন্স ২০০৩ সালে লিখেন যে "আ কিং ইন নিউ ইয়র্ক" চ্যাপলিনের সমগ্র কাজের মধ্যে উল্লেখযোগ্য একটি কাজ। তিনি উপসংহারে বলেন, "যদিও "আ কিং ইন নিউ ইয়র্ক" ১৯৫০ এর দশকের সামাজিক ও রাজনৈতিক অবস্থার প্রেক্ষাপটে নির্মিত, এর ব্যঙ্গধর্মী বর্ণনা কালোত্তীর্ণ। খুঁত থাকা স্বত্ত্বেও ছবিটি আমেরিকার সবচেয়ে প্রখ্যাত নির্বাসিত ব্যক্তির সেখানকার জীবনের মনমুগ্ধকর অভিজ্ঞতা।"
খসরুজ্জামান চৌধুরী

ড. খসরুজ্জামান চৌধুুুরী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্মস্থান (বর্তমান সময় অনুযায়ী ) চৌধুরী বাড়ি, আষ্টঘড়ি, ১০ নং মুড়িয়া ইউনিয়ন, ওয়ার্ড - ০৮, বিয়ানীবাজার - ৩১৭০, সিলেট, বাংলাদেশ। 
অর্থনীতিতে পিএইচডি (সিরাকিউজ বিশ্ববিদ্যালয়, মার্কিন যুক্তরাষ্ট্র); লোক প্রশাসনে এমপিএ (হার্ভার্ড বিশ্ববিদ্যালয়, মার্কিন যুক্তরাষ্ট্র); বিএ অনার্স, অর্থনীতি (ঢাকা বিশ্ববিদ্যালয়)।
প্রাক্তন সিভিল সার্ভিস অব পাকিস্তান (C.S.P.)- এ যোগ দেন ১৯৬৭ সালে। ১৯৬৯-১৯৭৯ সালে সহকারী কমিশনার, ঢাকা। ১৯৭০-১৯৭১ সালে মহকুমা প্রশাসক, কিশোরগঞ্জ। ১৯৭১ সালে মুক্তিযুদ্ধে সক্রিয় অংশগ্রহণ ও প্রবাসী সরকারের উপসচিব পদে কাজ। ১৯৭১-১৯৭২ সালে জেলা প্রশাসক, বৃহত্তর ময়মনসিংহ জেলা। ১৯৭২-৭৫ সালে উপসচিব, ত্রাণ ও পুনর্বাসন মন্ত্রণালয়। ১৯৭৫-১৯৭৭ সালে উপসচিব, শিক্ষা মন্ত্রণালয় ও সচিব, বাংলাদেশ ইউনেস্কো জাতীয় কমিশন। ১৯৭৮- ১৯৮০ সালে সিনিয়র গবেষক ইন্টারন্যাশনাল কাউন্সিল ফর এডুকেশনাল ডেভেলপমেন্ট (ICED), মার্কিন যুক্তরাষ্ট্র। ১৯৮৭ সাল থেকে মৃত্যু-পূর্ব পর্যন্ত অর্থনীতি, ফাইনান্স ও পাবলিক পলিসির অধ্যাপক, মার্কিন যুক্তরাষ্ট্র।
১৯৭১ সালে মুক্তিযুদ্ধে সক্রিয়ভাবে অংশগ্রহণ করেন ও প্রবাসী সরকারের উপসচিব পদের দায়িত্ব পালন করেন। এর পরিপ্রেক্ষিতে পরবর্তীতে এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
অর্থনীতি ও শিক্ষার উপরে আটটি বই, এবং পেশাগত জার্নালে বেশ কয়েকটি গবেষণানির্ভর লেখা প্রকাশিত হয়েছে। লিখেছেন ছোটগল্প, কবিতা, ছড়া ও রম্যরচনা।
সহলেখিকা তাহমিনা জামানের সঙ্গে গল্পসংকলন 'নিঃসঙ্গ জনতায় ও অন্যান্য প্রবাসের গল্প' এবং 'এই রোদ এই বৃষ্টি' এবং তাহমিনা জামানের সঙ্গে যৌথ সম্পাদনায় 'প্রবাসের গল্প' ও 'প্রবাস ও অভিবাসনের গল্প'। 'শুধুই গল্প', 'মুখ খুলিলেই বিপদ', 'বড়দের ছড়া', 'পথে', 'পাঁচ মিনিটের গল্প', 'বাঙালীর ভর্তা', 'The Turbulent 1971: My Diary'; সহ-লেখিকা তাহমিনা জামানের সঙ্গে: আমাদের দেখা কিছু মানুষ, 'আমাদের কবিতা'। রম্যরচনা 'যাহা বলিবে বুঝিয়া বলিবে, যাহা বুঝিবে তাহা বলিবে না'। 'একাত্তরের মুক্তিযুদ্ধ', স্মৃতিচারণমূলক লেখা 'আমার দেখা কিছু মানুষ'। এছাড়া গবেষণাভিত্তিক তিনটি ইংরেজি বই।
২০১৩ সালের ৪ ফেব্রুয়ারি লুইজিয়ানা অঙ্গরাজ্যের ব্যাটন রুজ শহরে নিজ বাসভবনে ইন্তেকাল করেন।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
উখিয়া থানা

উখিয়া থানা বাংলাদেশের কক্সবাজার জেলার অন্তর্গত উখিয়া উপজেলার একটি থানা।
উখিয়া থানা গঠিত হয় ১৯২৬ সালে।
উখিয়া উপজেলার ৫টি ইউনিয়নের প্রশাসনিক কার্যক্রম উখিয়া থানার আওতাধীন।
২০০৯ বাংলাদেশ ফেরী দুর্ঘটনা

২০০৯ বাংলাদেশ ফেরী দুর্ঘটনা বাংলাদেশের কিশোরগঞ্জ জেলার মিঠামইন উপজেলায় দাইড়া নদীতে ৪ ডিসেম্বর সংগঠিত হয়। একটি যাত্রীবাহী খেয়া এবং একটি লঞ্চের মুখোমুখি সংঘর্ষের ফলে এই দুর্ঘটনা ঘটে। এতে কমপক্ষে ৪৭জন লোক প্রাণ হারায়। সকালবেলা নদী যখন কুয়াশাচ্ছন্ন ছিল, তখন এই দুর্ঘটনা ঘটে।
স্থানীয় সময় সকাল ৯টার দিকে, রাজধানী শহর ঢাকা থেকে ১০০ কিলোমিটার দূরে দাইড়া নদী দিয়ে যাত্রা করার সময় ঘন কুয়াশার কারণে দৃষ্টিভ্রম হয়ে ইঞ্জিনচালিত লঞ্চের সাথে সংঘর্ষ করার ফলে দুর্ঘটনা ঘটে। এই দুর্ঘটনার মাত্র এক সপ্তাহ পূর্বে বাংলাদেশে আরেকটি ফেরী দুর্ঘটনা ঘটে, যাতে অন্ততপক্ষে ৮৫ জন নিহত হয়।
কিশোরগঞ্জ জেলার পুলিশ প্রধান, আনোয়ার হোসাইন, মন্তব্য করেন যে হতাহতের মধ্যে বেশীরভাগই নারী এবং শিশু ছিল এবং ঢাকা থেকে বিশেষজ্ঞ ডুবুরীদল সম্পূর্ণরূপে অনুসন্ধান চালিয়ে আরো ৪৬টি দেহ পুনরুদ্ধার করে। তিনি মিডিয়া বিবৃতিতে জানান যে ৮জন লোক খুঁজে পাওয়া ব্যতীত এই উদ্ধার কার্যক্রম শুক্রবার সন্ধ্যায় শেষ হয়। বাংলাদেশের প্রধানমন্ত্রী, শেখ হাসিনা, স্বজন হারানো পরিবারের সদস্যদের সমবেদনা জানান।
শাহ কামাল, কিশোরগঞ্জ জেলার প্রধান সরকারি অফিসার সকালের কুয়াশার জন্য বৈরী অবস্থাকে দায়ী করেন এবং এই ঘটনার জন্য চালকের ত্রুটিও উল্লেখ করেন।
অ্যালবার্টা

অ্যালবার্টা () কানাডার পশ্চিমে অবস্থিত একটি প্রদেশ। এখানে ২০১৬ আদমশুমারির হিসেবে ৪,০৬৭,১৭৫ জন বসবাস করে, এটি কানাডার চতুর্থ সবচেয়ে জনবহুল প্রদেশ এবং কানাডার তিনটি বৃক্ষহীন তৃণভূমি প্রদেশের মধ্যে সর্বোচ্চ জনবহুল প্রদেশ (অন্য দুটি প্রদেশ হল ম্যানিটোবা ও সাসকাচুয়ান)। এর আয়তন । প্রদেশ হিসেবে মর্যাদা পাওয়ার আগে ১লা সেপ্টেম্বর , ১৯০৫ পর্যন্ত অ্যালবার্টা এবং এর প্রতিবেশী প্রদেশ সাসকাচুয়ান উত্তরপশ্চিম অঞ্চলের জেলা ছিল। মে ২০১৫ থেকে র্যাচেল নয়লি অ্যালবার্টার প্রধান হিসেবে নিয়োজিত আছেন।
অ্যালবার্টার পশ্চিমে ব্রিটিশ কলাম্বিয়া এবং পূর্ব দিকে সাসকাচুয়ান প্রদেশ, উত্তরে উত্তরপশ্চিম অঞ্চলসমূহ এবং দক্ষিণে যুক্তরাষ্ট্রের রাজ্য মন্টানা অবস্থিত। অ্যালবার্টা হচ্ছে তিনটি কানাডীয় প্রদেশ ও অঞ্চলের একটি যেগুলোর সাথে কেবল মার্কিন যুক্তরাষ্ট্রের একটি রাজ্যের সীমানা রয়েছে এবং এটি কানাডার দুইটি প্রায় সম্পূর্ণভাবে স্থলবেষ্টিত প্রদেশ ও অঞ্চলের একটি । অ্যালবার্টায় আর্দ্র মহাদেশীয় জলবায়ু্ বিরাজমান, বছরজুড়ে পুরোপুরি বৈপরীত্যের সঙ্গে ; কিন্তু মৌসুমি তাপমাত্রার গড় প্রবাহ পূর্ব অঞ্চলের চেয়ে আরও অল্প, আকস্মিক উষ্ণায়ণের কারণে মাঝে মাঝে চিনুক বায়ু এর কারণে শীতকালে আকস্মিক উষ্ণতা বিরাজমান হয়।
অ্যালবার্টার রাজধানী, এডমন্টন, প্রদেশের ভৌগোলিক কেন্দ্রের কাছাকাছি এবং কানাডার অপরিশোধিত তেল, আথাবাসকা তেল এবং অন্যান্য উত্তরাঞ্চলীয় সম্পদ শিল্পের প্রাথমিক সরবরাহ এবং পরিষেবা কেন্দ্র।
রাজধানী থেকে দক্ষিণে অবস্থিত ক্যালগারি, এটি অ্যালবার্টার সর্ববৃহৎ শহর। ক্যালগারি এবং এডমন্টন এর কেন্দ্রীয় এলাকা হচ্ছে অ্যালবার্টার দুটি জনসংখ্যাবহুল মেট্রোপলিটন এলাকা, যাদের উভয়ের জনসংখ্যার পরিমাণ এক মিলিয়নের অধিক,
এই প্রদেশের পর্যটন গন্তব্যস্থলসমূহের মধ্যে অন্যতম হল বেনফ, ক্যানমোর, ড্রামহেলার, জ্যাসপার এবং সেইলভ্যান হ্রদ।
অ্যালবার্টাকে প্রদেশটি রাজকুমারী লুইস ক্যারোলিন অ্যালবার্টা (১৮৪৮-১৯৩৯) এর নামানুসারে নামকরণ করা হয়েছে, তিনি রাণী ভিক্টোরিয়া এর চতুর্থ কন্যা। রাজকুমারী লুইস ছিলেন জন ক্যাম্পবেল, মারকোস অব লর্নে এর স্ত্রী, জন ক্যাম্পবেল ১৮৭৮-৮৩ পর্যন্ত কানাডার গর্ভনর জেনারেল ছিলেন। লেক লুইস এবং মাউন্ট অ্যালবার্টা তার সম্মানে নামকরণ করা হয়।
অ্যালবার্টা সাম্প্রতিক বছরগুলিতে একটু অপেক্ষাকৃত জনসংখ্যা বৃদ্ধিতে উচ্চ প্রবৃদ্ধি অর্জন করেছে, যা তার অর্থনীতিতে বড় অংশে প্রভাব ফেলছে। ২০০৩ এবং ২০০৪ সালের মধ্যে, প্রদেশটি অন্যান্য প্রদেশের তুলনায় উচ্চ জন্মনিয়ন্ত্রণ (ব্রিটিশ কলাম্বিয়া যেমন কিছু বৃহৎ প্রদেশের সমতুল্য), অপেক্ষাকৃত উচ্চ অভিবাসন, এবং আন্তঃপ্রদেশীয় অভিবাসনের উচ্চ হার দেখেছে।
জনসংখ্যার প্রায় ৮১% শহুরে এলাকায় বসবাস করে এবং শুধুমাত্র প্রায় ১৯% গ্রামাঞ্চলে বসবাস করে। ক্যালগারি-এডমন্টন কোরিডোর অ্যালবার্টার সর্বাধিক শহুরে হিসেবে নগন্য এলাকা এবং এটি কানাডায় অবস্থিত চারটি সর্বাধিক শহুরে অঞ্চলগুলির মধ্যে একটি। অ্যালবার্টার অনেক শহর এবং নগর সাম্প্রতিক সময়ের ইতিহাসে জনসংখ্যা বৃদ্ধির উচ্চহারের অভিজ্ঞতা অর্জন করেছে। ১৯০১ সালে ৭৩,০২২ জন জনসংখ্যা থেকে, অ্যালবার্টায় ২০১১ সালে ৩,৬৪৫,২৫৭ জন হয়ে উঠেছে ।
অ্যালবার্টার বিশ্বব্যাপী বিভিন্ন প্রদেশ, রাজ্য এবং অন্যান্য সংস্থার সাথে সম্পর্ক আছে
আফারসিয়াব বাদালবেয়লি

আফরাসিয়াব বাদাল অগলু বাদালবেয়লি () ১৯ এপ্রিল ১৯০৭, বাকু – ৬ জানুয়ারি ১৯৭৬, বাকু) ছিলেন সোভিয়েত আজারবাইজানি সুরকার; তার পূর্বসূরীরা ছিল সম্ভ্রান্ত ইরানি ( বাহমান মির্জা এবং আব্বাস মির্জা'র বংশধর তিনি)। পাশাপাশি তিনি ছিলেন সঙ্গীত সমালোচক এবং পরিচালক, সঙ্গীত লেখক এবং যাত্রাগানের বই "গিজ গালাসি (অকলুষিত মিনার)" লেখক যা প্রথম আজারবাইজানি নৃত্য নাট্য এবং মুসলিম প্রাচ্যের প্রথম নৃত্য নাট্য। 
আফরাসিয়েব বাদালবেয়লি ১৯০৭ সালে বাদাল এবং রহিমা বাদালবেয়লির ঘরে শুশা গ্রামে জন্মগ্রহণ করেন। সেই সময়, বাদালবেয়লি'র পরিবার বিখ্যাত সঙ্গিতজ্ঞ পরিবার হিসেবে খ্যাতি লাভ করতে শুরু করে। তার বাবা বাদালের বাবা, বাদাল বে বাদালবেয়লি ছিলেন মুঘাম বিশেষজ্ঞ পাশাপাশি তিনি বাকুতে অবস্থিত রুশো-টারটারের এক বিদ্যালয়ের সঙ্গীত শিক্ষক; এছাড়াও তিনি তার চাচাতো ভাই উজেয়ির হাজিবেয়ভকে আজারবাইজানে প্রথম থিয়েটার প্রতিষ্ঠা করতে সাহায্য করেন। আফরাসিয়াব বাদালবেয়লি এর চাচা আহমেদ বাদালবেয়লি(আগদামস্কি) ছিলেন একজন বিখ্যাত অপেরা সঙ্গীত (একধরনের ইউরোপী উচ্চাঙ্গ সঙ্গীত) শিল্পী।আফরিসিয়াবের ভাই শামসি বাদালবেয়লি পরবর্তীতে একজন সঙ্গীত পরিচালকে পরিণত হয়। ১৯৩০ সালে, আফরাসিয়াব বাদাল্বেয়লি আজারবাইজান স্টেট বিশ্ববিদ্যালয় থেকে প্রাচ্য সম্পর্কীয় বিষয়ের উপর স্নাতক লাভ করেন, এবং পরবর্তীতে তিনি লেনিনগ্রাদ সঙ্গীত শিক্ষালয় (লেনিনগ্রাদ কনজারভেটরি) কর্তৃক অনুমোদিত একটি বিদ্যালয়ে তার পড়ালেখা চালিয়ে যান, এবং উক্ত বিদ্যালয়ে তার পড়ালেখা ১৯৩৯ সালে শেষ হয়। তিনি আজারবাইজান স্টেট অপেরা এন্ড ব্যালেট থিয়েটারে ১৯৩০ সালে পরিচালক হিসেবে কাজ করা শুরু করেন। তিনি ১৯৩১ সালে ব্যালে নর্তকী (নাট্য নৃত্যের নর্তকী) গামার আলমাসযাদেহ্‌ কে বিয়ে করেন যিনি নিজে লেনিনগ্রাদে ( একটি প্রফেশনাল ব্যালে বিদ্যালয়ে) উচ্চ শিক্ষা গ্রহণ করার সময়ও বাদালবেয়লিকে সঙ্গ দেন। কোনো এক কারণে তাদের এই বিবাহ বন্ধন ভেঙে যায় এবং এর ফলে বাদালবেয়লি পরবর্তীতে আবার বিয়ে করেন।     
১৯২৮ সালে বাদালবেয়লির সঙ্গীতের কর্মজীবন শুরু হয় প্রথমবারের মতো যখন তিনি জাফর জাব্বারলির জন্য স্টেজ নৃত্যের একটি গান ("ওড গালিনি)" রচনা করেন। তাছাড়াও তিনি প্রথম আজারবাইজানি ব্যালে (নাট্য নৃত্য)- "গিজ গালাসি(অকলুষিত মিনার)" রচনার জন্য সমাদৃত; এটি তিনি ১৯৪০ সালে কম্পোজ করেন। উক্ত ব্যালে গামার আলমাজাদেহকে উত্‌সর্গ করা হয়। তার পরবর্তী কাজগুলোর মধ্যে আছে "খাল্গ গাযাবি ("জনগণের ক্রোধ", ১৯৪১, "সহ লেখক বরিস যাইদমান)",নিজামি"(১৯৪৮) এবং "সয়ুদলার আঘলামায ("উইলোরা কাঁদেনাঃ, ১৯৭১)। "তিনি আজারবাইজানি অপেরা "বাহাদির ভা সোনা এবং গিয গালাসি, গারাজা গিয("নিগেলা") ও গিযিল আখার ("সোনার চাবি") "এর জন্য যাত্রা গানের বই রচনা করেন। থিয়েটারের বিভিন্ন কার্যক্রমের জন্য তিনি ব্যাকগ্রাউন্ড মিউজিক তৈরী করেন এবং সে সময়কার একমাত্র যাত্রাগানের বইয়ের অনুবাদক ছিলেন তিনি। পায়র চাইকোভোস্কি, গিয়োচ্চানিয়ো রোসিনি, আরমেন তিগারনায়ন এবং জাকারিয়া পালিয়াশভিলির অপেরা সঙ্গীতবিশিষ্ট যাত্রাগানের বই আজেরিতে অনুবাদ করেন। ১৯৫০ থেকে ১৯৬০ পর্যন্তি তিনি আজারবাইজানের উচ্চাঙ্গ সঙ্গীতের ইতিহাস এবং উন্নতি নিয়ে কিছু বই লিখেন, এদের নামঃ "ডিসকাশন অন মিউজিক, গুরবান পিরিমোভ, মিউজিক্যাল ডিকশেনারি, এবং দ্য আজারবাইজান স্টেট অপেরা এন্ড ব্যালেট থিয়েটার।" ১৯৬০ সালে তিনি আজারবাইজানের জন সঙ্গীতশিল্পী উপাধিতে ভূষিত হন। তিনি মৃত্যুর আগ পর্যন্ত (১৯৭৬) অপেরা এবং ব্যালে থিয়েটারে পরিচালক হিসেবে কাজ করেন।   " "
আর্মেনিয়া–পর্তুগাল সম্পর্ক

আর্মেনিয়া—পর্তুগাল সম্পর্ক হল আর্মেনিয়া ও পর্তুগাল রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই স্থায়ী দূতাবাস নেই। ইতালির রোমে অবস্থিত দূতাবাসের মাধ্যমে আর্মেনিয়া পর্তুগালের কাজ পরিচালনা করছে। অনুরূপে মস্কোতে অবস্থিত দূতাবাসের মাধ্যমে পর্তুগাল আর্মেনিয়ায় নিজেদের প্রতিনিধিত্ব করছে। এছাড়াও ইয়েরেভেনেরর নালবানদিয়ান স্ট্রীটে পর্তুগালের কনস্যুলেট অফিস রয়েছে। বর্তমানে মিস্টার স্যামুয়েল স্যামুয়েলিয়ান কনস্যুল হিসেবে দায়িত্ব পালন করছেন।
১৯২০ সালের ১০ই আগস্ট আনুষ্ঠানিকভাবে আর্মেনিয়াকে স্বীকৃতি দেয় পর্তুগাল। স্বীকৃতিপত্রে পর্তুগাল উল্লেখ করে যে এ স্বীকৃতিপ্রদানের মাধ্যমে "সম্মানের দৃঢ় বন্ধনেই শুধু যুক্ত হওয়া নয়, বরং বাহ্যিক আগ্রাসনের বিরুদ্ধে আত্মরক্ষা এবং আঞ্চলিক ঐক্য ও আর্মেনিয়ার রাজনৈতিক স্বাধীনতা প্রদান করা হয়েছে..."
পর্তুগালে বসবাসকারী উল্লেখযোগ্য আর্মেনিয় ব্যক্তিত্ব হলেন ক্যালোউস্তে গুলবেনকিয়ান। তিনি একজন বিত্তবান আর্মেনিয় ব্যবসায়ী ছিলেন। ব্যবসার সাথে সাথে মানবহিতৈষি কাজের সাথেও তিনি যুক্ত ছিলেন। লিসবনে তিনি নিজের ব্যবসার সদর দপ্তর স্থাপন করেন। তিনি একটি আন্তর্জাতিক চ্যারিটি প্রতিষ্ঠান গঠন করেন। লিসবনে অবস্থিত সংগঠনটির নাম ক্যালোউস্তে গুলবেনকিয়ান ফাউন্ডেশন। তিনি মুসে ক্যালোউস্তে গুলবেনকিয়ানও স্থাপন করেন।
আর্মেনিয় পররাষ্ট্রমন্ত্রী ভারদান অসকানিয়ান ২০০০ সালের নভেম্বর মাসে লিসবন সফর করেন। সেখানে তিনি পর্তুগিজ রাষ্ট্রপতি জর্জ স্যামপাইও, পররাষ্ট্রমন্ত্রী জাইমে গামার সাথে সাক্ষাৎ করেন। ২০০১ সালের ১০ই জুলাই রাষ্ট্রপতি রবার্ট কোচারিয়ান বলেন যে আর্মেনিয়া পর্তুগালের সাথে সম্পর্কোন্নয়ন করাকে সর্বাধিক গুরুত্ব প্রদান করা হয়। আর্মেনিয় পররাষ্ট্রমন্ত্রী ভারদান ওসকানিয়ান দ্বিপাক্ষিক অর্থনৈতিক সম্পর্ক উন্নয়নের লক্ষ্যে ২০০১ সালের ১১ই জুলাই পর্তুগিজ ডেলিকেটের সাথে সাক্ষাৎ করেন। পর্তুগিজ পার্লামেন্টের স্পিকার জোয়া বস্কো মোতা আমারাল ২০০২ সালের ১৯শে জুন আর্মেনিয় রাষ্ট্রদূতের সাথে আর্মেনিয়-পর্তুগিজ আন্তঃপার্লামেন্টারি সম্পর্ক দৃঢ়ীকরণ বিষয়ে কথা বলেন।
এল শোরুক একাডেমি

এল শোরুক একাডেমী হলো একটি বেসরকারী শিক্ষা প্রতিষ্ঠান। প্রতিষ্ঠানটি মিশরের উচ্চ শিক্ষা মন্ত্রণালয়ের লাইসেন্সপ্রাপ্ত। এটী মিশরের কায়রো শহরে অবস্থিত। ১৯৯৫ সাল থেকে প্রতিষ্ঠানটি চলছে।
ইঞ্জিনিয়ারিং ইনস্টিটিউট এ আর্কিটেকচার, কেমিক্যাল ইঞ্জিনিয়ারিং, সিভিল ইঞ্জিনিয়ারিং, বায়োমেডিকেল ইঞ্জিনিয়ারিং এবং ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিষয়ে পাঠদান করা হয়।
কম্পিউটার ও তথ্য প্রযুক্তি ইনস্টিটিউট এ কম্পিউটার বিজ্ঞান, তথ্য ব্যবস্থা ও ব্যবসা-প্রতিষ্ঠান প্রশাসন বিভাগে পাঠদান করা হয়।
মিডিয়া ইনস্টিটিউট এ নিউজ প্রোডাকশন, মিডিয়া প্রোডাকশন ও মিডিয়া মার্কেটিং বিভাগে পাঠদান করা হয়।
২০১৩ সালের মে মাসে প্রায় ৫০০ ছাত্র-ছাত্রী একটি অবস্থান ধর্মঘটের ডাক দেয়। এই ধর্মঘটে একজন ছাত্র মারা যায়।
আমাতুল কিবরিয়া কেয়া চৌধুরী

আমাতুল কিবরিয়া কেয়া চৌধুরী একজন বাংলাদেশি আইনজীবী ও রাজনীতিবিদ। তিনি হবিগঞ্জ-১ আসনের সাবেক সংসদ সদস্য। ইতিপূর্বে তিনি ১০ম জাতীয় সংসদের ২৮ নং সংরক্ষিত নারী আসনের সংসদ সদস্য ছিলেন ।
আমাতুল কিবরিয়া কেয়া চৌধুরী হবিগঞ্জ জেলার বাহুবল উপজেলায় জন্মগ্রহণ করেন। তার পিতা মানিক চৌধুরী, যিনি ছিলেন প্রখ্যাত রাজনীতিবিদ ও মুক্তিযোদ্ধা। ব্যক্তিগত জীবনে কেয়া চৌধুরী ২ সন্তানের জননী।
কেয়া চৌধুরী ১০ম জাতীয় সংসদের ২৮ নং সংরক্ষিত নারী আসনের সংসদ সদস্য ছিলে।
তিনি ২০২৪ সালের দ্বাদশ জাতীয় সংসদ নির্বাচনে হবিগঞ্জ-১ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।
মালদ্বীপ জাতীয় জাদুঘর

মালদ্বীপ জাতীয় জাদুঘর মালদ্বীপের জাতীয় দিবসে প্রতিষ্ঠিত দেশের প্রথম জাতীয় জাদুঘর, যা ১৯৫২ সালের ১১ নভেম্বর দেশটির তৎকালীন প্রধানমন্ত্রী মোহাম্মদ আমিন দিদি উদ্বোধন করে।
ইতিহাস সংরক্ষণ এবং মালদ্বীপের জনগণের মধ্যে দেশপ্রেম সৃষ্টির উদ্দেশ্যে জাদুঘরে ঐতিহাসিক নিদর্শনাবলীর এক বিশাল সংগ্রহ রয়েছে, যেগুলো বৌদ্ধ যুগের রাজকীয় পাথরের বস্তুর পুরাতত্ত্বের টুকরো থেকে শুরু করে ইসলামী সাম্রাজ্যের শাসনের অন্তর্ভুক্ত।
এই জাদুঘরটি আগে মালদ্বীপের ভাষাবিজ্ঞান ও ঐতিহাসিক গবেষণা কেন্দ্র কর্তৃক পরিচালিত হতো। তবে ২০১০ সালের ২৮ এপ্রিল তারিখে তৎকালীন রাষ্ট্রপতি মোহাম্মদ নাশিদ কর্তৃক এই প্রতিষ্ঠানটিকে বিলুপ্ত ঘোষণা করা হয় এবং জাদুঘরটির দায়িত্ব পর্যটন, কলা এবং সংস্কৃতি বিষয়ক মন্ত্রণালয়ের অধীনে ন্যস্ত করার পাশাপাশি মালদ্বীপের ভাষাবিজ্ঞান ও ঐতিহাসিক গবেষণা কেন্দ্রের দায়িত্ব মালদ্বীপের উচ্চ শিক্ষা কলেজের নিকট হস্তান্তর করা হয়।
তিনটি তলা বিশিষ্ট জাদুঘরটি (পুরনো ভবন) মালতে অবস্থিত সুলতান পার্কের অভ্যন্তরে অবস্থিত, যা ১৬শ শতকের দিকে নির্মিত মালদ্বীপের রাজকীয় প্রাসাদ এলাকার একটি অংশ। দ্বিতল বিশিষ্ট "আস-গোকুলু" হলো প্রাসাদের একমাত্র অংশ যেটি ১৯৬৮ সালের আগুনে ধ্বংস হয়েছিলো।
জাদুঘরের নতুন ভবনটিও সুলতান পার্কে অবস্থিত। এই ভবনটির নকশা প্রণয়ন, নির্মাণ এবং অর্থায়ন কর হয়েছে চীনা সরকার কর্তৃক। ভবনটি ২০১০ সালের [১০ জুলাই চীনা সরকার মালদ্বীপ সরকারকে উপহার দেয়; কিন্তু আনুষ্ঠানিকভাবে এই ভবনটিকে জাতীয় জাদুঘর হিসেবে ঘোষণা এবং উদ্বোধন করা হয় আরো দুই সপ্তাহ পরে, ২০১০ সালের ২৬ জুলাই তারিখে, মালদ্বীপের স্বাধীনতা দিবসের দিন।
জাদুঘরটির অভ্যন্তরভাগটি সুলতানী আমল থেকেই সংরক্ষিত হিসাবে রয়েছে, যার মধ্যে রয়েছে হস্ত-লিখিত কোরআন, যেগুলো ভবনের দেয়ালের গায়ে খোদাই করা আছে।
জাদুঘরটিতে বিপুুল প্রাচীন নিদর্শন প্রদর্শিত হয়, যার মধ্যে রয়েছে প্রাক-ইসলামী যুগের দ্রব্যাদী, রাজকীয় রোদাচ্ছাদন এবং আসবাব পত্র, পোশাক ও পাদুকা, মুদ্রা, অলংকার, যুদ্ধাস্ত্র এবং যুদ্ধের সাজ-পোশাক।
অন্যান্য নিদর্শন হিসাবে আরো অন্তর্ভুক্ত আছে বস্ত্রাদি, যেমন বিশেষ অনুষ্ঠানের জন্য ব্যবহৃত পোশাক, পাগড়ী, চকচকে চপ্পল এবং কোমরবন্ধনী, মাদুুর এবং অন্যান্য সৃজনশীল সূচীকর্ম।
জাদুঘরটি রবিবার হতে শণিবার, সাপ্তাহে ছয়দিন, মালদ্বীপের স্থানীয় সময় সকাল ১০.০০টা হতে বিকাল ৪.০০টা পর্যন্ত খোলা থাকে এবং শুক্রবার সাপ্তাহিক বন্ধ থাকে।
নিশাপুর

নিশাপুর বা নিশাবুর (; , এছাড়াও রোমান রূপে Nīshāpūr, Nišâpur, Nişapur, Nīshābūr, Neyshābūr, এবং Neeshapoor, যার উৎস মধ্য-পারসিক শব্দ: "New-Shabuhr", অর্থ "শাপুরের নতুন শহর", "সুন্দর শাপুর", বা "শাপুরের নিখুঁত স্থাপত্য") হলো উত্তরপূর্ব ইরানের খোরাসান প্রদেশের একটি শহর এবং নিশাপুর শহরিস্তানের (বিভাগ) রাজধানী। বিনালুদ পর্বতমালার পাদদেশে অবস্থিত এই শহরটি আগে খোরাসান প্রদেশের রাজধানী ছিল। ২০১১ সালে এর জনসংখ্যা ছিল আনুমানিক ২৩৯,১৮৫, এবং পুরো প্রদেশে ৪৩৩,১০৫। "ফিরোজা ভূমি" বলে অভিহিত এই শহরের আশেপাশে ফিরোজা পাথরের অসংখ্য খনি আছে, যেগুলো প্রায় দুই হাজার বছর ধরে সারা বিশ্বে ফিরোজার যোগান দিচ্ছে।৩য় শতাব্দীতে রাজা প্রথম শাপুর এই শহরটি গড়ে তোলেন সাসানীয় একটি সত্রপের রাজধানী হিসেবে। পরবর্তীতে এটি তাহিরি সাম্রাজ্রের কেন্দ্র হয়ে ওঠে এবং ৮৩০ সনে আবদুল্লাহ তাহির শহরটি সংস্কার করেন। সেলজুক সাম্রাজ্যকালে ১০৩৭ সালে তুঘরিল এটিকে তার রাজধানী হিসেবে বেছে নেন। আব্বাসী আমল থেকে মোঙ্গলদের খারেজম ও পূর্ব ইরান দখল করার আগ পর্যন্ত এই শহরটি ছিল মুসলিম বিশ্বের সংস্কৃতি, বাণিজ্য ও জ্ঞানবিজ্ঞানের একটি গুরুত্বপূর্ণ কেন্দ্র। নিশাপুর, মারভ, হেরাত ও বলখ এই চারটি ছিল মধ্যযুগে বৃহত্তর খোরাসানের সবচেয়ে অগ্রসর ও উন্নত শহর।
১০ম শতাব্দীতে সামানি শাসনামলে নিশাপুর উন্নতির সর্বোচ্চ শিখরে আরোহণ করে, কিন্তু ১২২১ সালে মোঙ্গলরা সব ধ্বংস করে দেয়, এরপর অন্যান্য দখলদারদের আক্রমণ এবং ১৩শ শতাব্দীর ভূমিকম্পে শহরটি গুঁড়িয়ে যায়। এরপর এর উত্তরাংশে অল্পকিছু বসতি গড়ে ওঠে এবং একসময়কার সদাগুঞ্জরিত শহরটি এভাবে মাটিচাপা পড়ে থাকে; যতদিন না মার্কিন মেট্রোপলিটন মিউজিয়াম অফ আর্টের একদল প্রত্নতাত্ত্বিক খননকারী এখানে এসে খনন শুরু করেন, ২০-শতকের মধ্যভাগে। তারা ১৯৩৫ থেকে ১৯৪০ সাল পর্যন্ত নিশাপুরে কাজ করেন, এবং ১৯৪৭-৪৮ সালের শীতকালে প্রকল্পটি সমাপ্ত করে ফিরে যান।
ইসলামী স্বর্ণযুগে, বিশেষ করে ৯ম ও ১০ম শতাব্দীতে, নিশাপুর হয়ে ওঠে মৃৎশিল্প ও এরকম অন্যান্য শিল্পের অন্যতম কেন্দ্র। নিশাপুরে পাওয়া অধিকাংশ সিরামিক শিল্পদ্রব্য এখন সংরক্ষিত আছে মেট্রোপলিটন মিউজিয়াম অফ আর্ট এবং তেহরান ও মাশহাদের বিভিন্ন জাদুঘরে। নিশাপুরে তৈরিকৃত সিরামিক দ্রব্যগুলোর সাথে সাসানীয় শিল্পকলা এবং মধ্যএশিয়ার সংযোগ পাওয়া যায়। বর্তমানে এখানে চারটি মৃৎশিল্পের কারখানা আছে।
নিশাপুর বিভাগের গ্রামগুলোতে গালিচা ও মাদুর বোনা খুবই পরিচিত একটি কাজ। শাফিয়াবাদ, গারিনেহ, দাররুদ, বাঘশান, খারভ, বোজঘান, সায়্যিদ আবাদ, সার চাহ, সুলেইমানি, সুলতান আবাদ, এবং এশঘ আবাদ গ্রামগুলোতে প্রধান প্রধান গালিচা কারখানাগুলো অবস্থিত। বিশ্বের সবচেয়ে বড় বড় কার্পেটগুলো নিশাপুরেই তৈরি হয়েছে, সেগুলো শোভা পাচ্ছে শেখ যায়েদ মসজিদ, সুলতান কাবুস গ্র্যান্ড মস্ক, আর্মেনিয়ান প্রেসিডেনশিয়াল প্যালেস, তেহরানে ফিনল্যান্ডের দূতাবাস এবং ওমানের মোহাম্মদ আল-আমীন মসজিদে।
নিশাপুরের গালিচায় আধুনিক কারুকার্য করা শুরু হয় ১৯৪৬-এ, যখন এখানকার এক সরাইখানায় প্রথম গালিচা-বুননের কারখানা খোলা হয়।
মালদ্বীপের ভিসা নীতি

মালদ্বীপ বিশ্বের সকল দেশের নাগরিকদের ৩০ দিনের জন্য ভিসা-মুক্ত বা আগমনের পর ভিসা মঞ্জুরী প্রদান করে থাকে শুধুমাত্র ভারতীয় এবং ব্রুনাইয়ের নাগরিকদের ছাড়া এবং আরো ৬০ দিনের জন্য সময় বাড়িয়ে নিতে ৭০০আরএফ (মালদ্বীপিয় রূপী) ফি নিয়ে থাকে।
ভারতীয় নাগরিকরা ভিসা ছাড়া ৯০ দিনের জন্য মালদ্বীপে প্রবেশ করতে পারে। ব্রুনাইয়ের নাগরিকরা আগমনের সময় ভিসার জন্য আবেদন করতে পারেন যা সর্বোচ্চ ১৫ দিন থাকার জন্য ভাল। 
মালদ্বীপে আসার বেশিরভাগ পর্যটকই নিম্নলিখিত জাতীয়তার দেশগুলি থেকে এসেছে:
নেপালের ভিসা নীতি

নেপালের ভিসা নীতি অপেক্ষাকৃত উদার, যা সকল দেশের নাগরিকদের আগমনের সময় একটি পর্যটক ভিসা প্রাপ্তির অনুমতি দিয়ে থাকে।
জানুয়ারিতে ২০১৪ সালে নেপাল তাদের দেশের জন্য অনলাইন ভিসা আবেদন পদ্ধতি চালু করেছে।
সকল পর্যটকদের এক বছরে সর্বোচ্চ ১৫০ দিনের জন্য নেপালে থাকার অনুমতি দেওয়া হয়।
নেপালে অনুপ্রবেশের জন্য এর নাগরিকদের ভিসার প্রয়োজন হয় না এবং নেপালি নাগরিকদের মতোই কোনও বিধিনিষেধ ছাড়াই স্থায়ীভাবে বসবাস করতে পারে, কারণ ইন্দো-নেপাল শান্তি ও বন্ধুত্বের চুক্তি ১৯৫০ মোতাবেক একটি পারস্পরিক ভিত্তিতে উভয় দেশের জনগণের স্বাধীন চলাচলের স্বীকৃতি দিয়েছে। 
নেপালে প্রবেশের জন্য ভারতীয় নাগরিকরা নিচের যেকোনো একটি গ্রহণযোগ্য নথিপত্র ব্যবহার করতে পারে:
নিম্নোক্ত রাষ্ট্রসমূহের নাগরিকদের এবং শরণার্থী ভ্রমণ পত্রধারীদের বাদ দিয়ে, যেকোনও বিদেশী জাতীয়তার নাগরিকরা আগমনের পর ভ্রমণ ভিসা পেতে পারেন। ১৫, ৩০ অথবা ৯০ দিন সময়ে থাকার জন্য একাধিক প্রবেশাধিকার ভিসা পাওয়া যেতে পারে। অস্থায়ী পাসপোর্টধারীরা এরজন্য যোগ্য না, যদিনা তারা ইউরোপীয় ইউনিয়নের সদস্য রাষ্ট্র কর্তৃক প্রদত্ত একটি অস্থায়ী পাসপোর্ট না পান।
নেপালে আগমনের পূর্বে নিম্নলিখিত রাষ্ট্রের নাগরিকদের আগাম ভিসার জন্য আবেদন করতে হবে:
সার্ক সদস্যভুক্ত দেশগুলির নাগরিকরা ৩০ দিনের জন্য কোনো খরচ ছাড়াই একটি ভ্রমণ ভিসা বিনামূল্যে পেতে পারেন। ঐ দেশগুলি হল:
১ জানুয়ারী ২০১৬ সাল থেকে, নিম্নলিখিত বিচারাধীন কর্তৃক জারি করা পাসপোর্টধারীরা তাদের ভিসা ফি মৌকুফ করতে পারে যদি তারা পর্যটক হিসেবে ভ্রমণে আসে। বিচারাধীন দেশসমূহ হল:
কূটনৈতিক বা নিম্নলিখিত দেশগুলির কর্মজীবী পাসপোর্টধারীদের ভিসার প্রয়োজন হয় না।
ভ্রমণের উদ্দেশ্যে নেপালে বেশিরভাগ ভ্রমণকারীরা নিম্নোক্ত দেশগুলি (ভারত বাদে) থেকে এসেছে:
মোঃ মুস্তাফিজুর রহমান

অধ্যাপক ডা. মোঃ মুস্তাফিজুর রহমান হলেন বাংলাদেশের একজন প্রখ্যাত চিকিৎসক। চিকিৎসাবিদ্যায় অনন্য সাধারণ অবদানের জন্য ১৯৮৯ সালে তাকে “চিকিৎসাবিদ্যা ও জনসেবায় স্বাধীনতা পুরস্কার” প্রদান করা হয়।
চিকিৎসা ক্ষেত্রে অসাধারণ অবদানের জন্য ১৯৮৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।